[pic] | KUMMISSJONI TAL-KOMUNITAJIET EWROPEJ | Brussel 8.11.2006 KUMM(2006) 672 finali KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW STRUMENT GĦAL GĦAJNUNA QABEL L-ADEŻJONI (IPA)QAFAS FINANZJARJU INDIKATTIV MULTIANNWALI GĦALL-2008-2010 KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW STRUMENT GĦAL GĦAJNUNA QABEL L-ADEŻJONI (IPA)QAFAS FINANZJARJU INDIKATTIV MULTIANNWALI GĦALL-2008-2010 Introduzzjoni Bħala parti mit-tħejjija għall-Qafas Finanzjarju ġdid 2007-2013, ġiet ippreżentata proposta għal Strument għal Għajnuna Qabel l-Adeżjoni (IPA) mill-Kummissjoni lill-Parlament Ewropew u lill-Kunsill f’Settembru 2004. Ir-Regolament tal-Kunsill (KE) Nru 1085/2006 ta’ l-IPA ġie adottat fis-17 ta’ Lulju 2006. L-IPA għandha l-għan li tipprovdi għajnuna mmirata lill-pajjiżi li huma kandidati jew kandidati potenzjali għal sħubija fl-UE. Biex jinkisbu l-għanijiet ta’ kull pajjiż bl-aktar mod effiċjenti, l-IPA tikkonsisti f’ħames komponenti differenti: għajnuna għat-tranżizzjoni u ħolqien ta’ istituzzjonijiet; kooperazzjoni minn fruntiera għal oħra; żvilupp reġjonali; żvilupp tar-riżorsi umani; u żvilupp rurali. Għall-pajjiżi kandidati, il-miżuri dwar l-iżvilupp reġjonali, tar-riżorsi umani u rurali ser ikunu disponibbli skond il-fatturi relevanti li huma mfassla biex iħejju għall-implimentazzjoni tal-politika tal-koeżjoni kif ukoll dik ta’ l-agrikoltura ta' l-UE wara l-adeżjoni. Dan jeħtieġ li l-pajjiż ikollu l-kapaċitajiet u l-istrutturi amministrattivi biex jieħu r-responsabbiltà għall-immaniġġjar ta’ l-għajnuna. Fil-każ ta’ pajjiżi kandidati potenzjali, miżuri bħal dawn ser jiġu implimentati permezz tal-fattur ta’ l-għajnuna għat-tranżizzjoni u l-ħolqien ta’ istituzzjoni. Il-Qafas Finanzjarju Indikattiv Multiannwali (MIFF) għall-Istrument għal Qabel l-Adeżjoni (IPA) huwa mfassal biex jipprovdi informazzjoni dwar analiżi indikattiva tal-pakkett IPA globali propost mill-Kummissjoni skond l-Artikolu 5 tar-Regolament IPA (KE) 1085/2006. Jaġixxi bħala l-ħolqa bejn il-qafas politiku fi ħdan il-pakkett tat-tkabbir u l-proċess baġitarju. Id-Dokument ta’ Ippjanar Indikattiv Multiannwali (MIPD) imwaqqaf għal kull pajjiż benefiċjarju, li permezz tiegħu tingħata l-għajnuna ta’ qabel l-adeżjoni għal dak il-pajjiż, ser iqis l-analiżi indikattiva proposta mill-MIFF. Il-MIFF huwa bbażat fuq ċiklu ta’ pprogrammar li jdur kull tliet snin. F’ċirkostanzi normali, MIFF għas-snin N, N+1 u N+2 jiġi ppreżentat fl-aħħar tliet xhur tas-sena N-2 bħala parti mill-pakkett tat-tkabbir, li jirrappreżenta bidla finanzjarja proposta tal-prijoritajiet politiċi stipulati fi ħdan il-pakkett innifsu, billi jitqies il-Qafas Finanzjarju. Minħabba dewmien fil-ftehim ta’ Qafas Finanzjarju ġdid għall-2007-2013, kif ukoll dawk fl-adozzjoni tar-regolament IPA, ma kienx possibbli li jiġi ppreżentat MIFF għall-2007-2009 f’dan il-perjodu ta’ żmien. Il-Qafas Finanzjarju Indikattiv Multiannwali li jkopri l-2008-2010 huwa għalhekk l-ewwel MIFF taħt l-IPA u jikkonferma wkoll iċ-ċifri ta’ l-2007 li ingħataw lill-Kunsill u lill-Parlament fl-Abbozz Preliminari tal-Baġit ta’ l-2007 tal-Kummissjoni. Jindika l-allokazzjoni tal-pakkett għall-għajnuna għal qabel l-adeżjoni skond il-pajjiż u skond kull fattur, u jagħti wkoll indikazzjoni tal-pakkett għall-programmi reġjonali u orizzontali u l-ammonti allokati biex jappoġġjaw in-nefqa. Qafas Politiku u Strateġiku Il-prijoritajiet politiċi kollha għal qabel l-adeżjoni huma mfissra fil-Partenarjati Ewropej u dawk ta’ Adeżjoni, fir-rapporti annwali tal-pajjiż u d-dokument strateġiku dwar it-tkabbir inkluż fil-pakkett tat-tkabbir ippreżentat lill-Kunsill u lill-Parlament Ewropew kull sena. Dan il-MIFF inbena fuq il-bażi tal-pakkett tat-tkabbir ta’ l-2006. Il-ftuħ tan-negozjati mat-Turkija u l-Kroazja f’Ottubru 2005 u d-deċiżjoni li jingħata status ta’ kandidat lill-ex Repubblika Jugożlava tal-Maċedonja, kif ukoll tifkira li l-bqija tal-Balkani tal-Punent huma pajjiżi kandidati potenzjali għal sħubija fl-Unjoni Ewropea jipprovdu l-kuntest politiku globali. Il-Balkani tal-Punent huma sfida partikolari għall-UE. Il-Politika tat-tkabbir teħtieġ turi s-setgħa tagħha ta’ bidla f’reġjun fejn l-istati huma dgħajfa u s-soċjetajiet mifruda. Perspettiva politika konvinċenti għall-integrazzjoni eventwali fl-UE hi kruċjali biex iżommu r-riformi tagħhom fuq ir-rotta t-tajba. Imma bl-istess mod huwa ċar li dawn il-pajjiżi jistgħu jissieħbu biss dment li jissodisfaw il-kriterji kollha. M’hemm previst ebda tkabbir ieħor bi grupp kbir ta’ pajjiżi fl-istess ħin. In-negozjati ta’ l-adeżjoni mat-Turkija huma proċess fit-tul. Il-Balkani tal-Punent fihom pajjiżi iżgħar fi stadji differenti fi triqthom lejn l-UE. Tkabbir fil-ġejjieni ser isir skond il-pass iddettat mir-rendiment ta’ kull pajjiż biex jissodisfa l-istandards rigorużi, sabiex jiġi żgurat l-integrazzjoni mingħajr intoppi tal-membri l-ġodda. L-UE stabbiliet kriterji politiċi u ekonomiċi għas-sħubija, kif ukoll kriterji relatati ma’ l-obbligi tas-sħubija u l-kapaċità amministrattiva ta’ implimentazzjoni u infurżar tal-politika u l-liġijiet ta’ l-UE Il-perspettiva li jimxu għat-tieni stadju fir-relazzjonijiet ma’ l-Unjoni hi inċentiva qawwija għall-pajjiżi sabiex jinbidlu u jadottaw standards u valuri ta’ l-UE. Il-proċess li jwassal għas-sħubija għandu valur fih innifsu, anke f’każi fejn l-adeżjoni għadha ’l bogħod ħafna. Dan il-proċess hu spiss diffiċli, u għalhekk hu essenzjali għall-UE li tibqa’ impenjata matul il-proċess, u impenjata li dan jintemm b’suċċess. Programmar Finanzjarju Strateġiku 1. Allokazzjoni ta’ fondi bejn il-pajjiżi Wara n-negozjati dwar Qafas Finanzjarju 2007-2013, il-Kummissjoni impenjat ruħha li għall-inqas tassigura li l-ebda pajjiż benefiċjarju ma jirċievi inqas fl-2007 milli rċieva fl-2006. Għalhekk, din kienet il-bażi għall-kalkoli. Barra minn hekk, ġie deċiż li l-Bożnja u Ħerżegovina u l-Albanija m’għandhomx jirċievu inqas mill-medja annwali tal-finanzjament li kull wieħed irċieva bejn l-2004 u l-2006. Dan jirrifletti l-fatt li l-finanzjament f’dawn is-snin kien ikkonċentrat fil-bidu ta’ l-2004. Bħala prokura għall-ħtiġijiet u l-impatt, allokazzjonijiet per-capita ġew ikkwotati fil-passat. Skond din il-miżura, kull pajjiż tal-Balkani tal-Punent ser jilħaq mill-inqas il-medja per capita għall-2004-2006 ta’ 23 € li rċieva mill-CARDS. Għall-Kroazja u l-ex Repubblika Jugożlava tal-Maċedonja, bħala pajjiżi kandidati, huma previsti aktar minn 30 € per capita (bil-prezzijiet ta’ l-2004) sa l-2008. Għat-Turkija, meta jitqies il-kobor u l-kapaċità ta’ assorbiment tal-pajjiż, hemm żieda gradwali fl-għajnuna matul il-perjodu 2007-2013. Il-ħtiġijiet u l-kapaċitajiet ta’ assorbiment ta’ kull pajjiż individwali ġew ikkunsidrati fil-proċess ta’ allokazzjoni. 2. Allokazzjonijiet bejn il-komponenti Il-punt tat-tluq biex isir il-kalkolu ta’ l-allokazzjonijiet bejn il-komponenti għall-pajjiżi kandidati kien eżami tal-qasma bejn attivitajiet simili taħt il-Phare, l-ISPA u s-SAPARD fil-passat. Minn din il-bażi, tqies kemm kienu lesti s-sistemi ta’ ġestjoni fil-pajjiżi kandidati attwali u l-ħtieġa tal-finanzjament komponent II minħabba li huwa dwar il-kooperazzjoni min naħa għal oħra tal-funtieri ma’ Stati Membri biex jaqbel mal-finanzjament tal-Fondi Reġjonali Ewropew għall-Iżvilupp (ERDF) ekwivalenti mill-intestatura 1b. Preżentazzjoni taċ-ċifri It-tabella li ġejja tagħti l-figuri ta’ hawn fuq fi prezzijiet attwali u f’ miljuni ta’ euros . Turi l-allokazzjonijiet skond kull pajjiż u kull komponent, kif ukoll il-programm reġjonali u multistatali u n-nefqa ta’ appoġġ. Skond il-prassi attwali, il-finanzjament għal Kosovo[1] jintwera separatament u ser ikun ikkonċentrat f’MIPD separat. (a) Nefqa ta’ appoġġ Minbarra l-appoġġ meħtieġ għall-implimentazzjoni tal-fondi IPA, in-nefqa ta’ appoġġ teħtieġ ukoll li tkopri t-tneħħija gradwali tal-finanzjament preċedenti għal qabel l-adeżjoni, inklużi għall-Bulgarija u r-Rumanija. (b) Pakkett għall-programmi reġjonali u orizzontali Il-programm reġjonali u multistatali ser jinkludi azzjoni simili għall-programm reġjonali taħt CARDS u l-pakkett multistatali taħt l-istrumenti Phare u ta’ qabel l-adeżjoni tat-Turkija. Il-livell ta’ finanzjament huwa tali li ż-żewġ tipi ta’ azzjoni jkunu possibbli. Mill-2006, kien hemm żieda fl-involviment ta’ l-Istituzzjonijiet Internazzjonali ta’ Finanzjament qabel l-adeżjoni, inkluż strument ġdid għall-effiċjenza fl-enerġija. Iċ-ċifri jirriflettu ħtieġa akbar għal programmi bħal dawn. It-tneħħija gradwali ta’ amministrazzjonijiet ċivili interim ser ikun iffinanzjat ukoll minn dan il-pakkett. Il-programmi finanzjati taħt dan il-pakkett ser ikunu kumplimentari mal-programmi nazzjonali u jkunu eliġibbli biss jekk jipprovdu valur miżjud lill-proċess ta’ qabel l-adeżjoni. Qafas Finanzjarju Indikattiv Multiannwali: Analiżi ta’ l-Istrument għall-Pakkett ta’ Għajnuna għal Qabel l-Adeżjoni Għall-2008-2010 f’allokazzjonijiet skond kull pajjiż u kull komponent Pajjiż | Komponent | 2007 | 2008 | 2009 | 2010 | IT-TURKIJA | Għajnuna għat-Tranżizzjoni u Ħolqien ta’ Istituzzjonijiet | 252.2 | 250.2 | 233.2 | 211.3 | Kooperazzjoni minn naħa għal oħra tal-fruntieri | 6.6 | 8.8 | 9.4 | 9.6 | Żvilupp Reġjonali | 167.5 | 173.8 | 182.7 | 238.1 | Żvilupp tar-Riżorsi Umani | 50.2 | 52.9 | 55.6 | 63.4 | Żvilupp Rurali | 20.7 | 53.0 | 85.5 | 131.3 | Total | 497.2 | 538.7 | 566.4 | 653.7 | IL-KROAZJA | Għajnuna għat-Tranżizzjoni u Ħolqien ta’ Istituzzjonijiet | 47.6 | 45.4 | 45.6 | 39.5 | Kooperazzjoni minn naħa għal oħra tal-fruntieri | 9.7 | 14.7 | 15.9 | 16.2 | Żvilupp Reġjonali | 44.6 | 47.6 | 49.7 | 56.8 | Żvilupp tar-Riżorsi Umani | 11.1 | 12.7 | 14.2 | 15.7 | Żvilupp Rurali | 25.5 | 25.6 | 25.8 | 26.0 | Total | 138.5 | 146.0 | 151.2 | 154.2 | L-ex Repubblika Jugożlava tal-Maċedonja | Għajnuna għat-Tranżizzjoni u Ħolqien ta’ Istituzzjonijiet | 41.6 | 39.9 | 38.1 | 36.3 | Kooperazzjoni minn naħa għal oħra tal-fruntieri | 4.2 | 5.3 | 5.6 | 5.7 | Żvilupp Reġjonali | 7.4 | 12.3 | 20.8 | 29.4 | Żvilupp tar-Riżorsi Umani | 3.2 | 6.0 | 7.1 | 8.4 | Żvilupp Rurali | 2.1 | 6.7 | 10.2 | 12.5 | Total | 58.5 | 70.2 | 81.8 | 92.3 | IS-SERBJA | Għajnuna għat-Tranżizzjoni u Ħolqien ta’ Istituzzjonijiet | 178.5 | 179.4 | 182.6 | 186.2 | Kooperazzjoni minn naħa għal oħra tal-fruntieri | 8.2 | 11.5 | 12.2 | 12.5 | Total | 186.7 | 190.9 | 194.8 | 198.7 | MONTENEGRO | Għajnuna għat-Tranżizzjoni u Ħolqien ta’ Istituzzjonijiet | 27.5 | 28.1 | 28.6 | 29.2 | Kooperazzjoni minn naħa għal oħra tal-fruntieri | 3.9 | 4.5 | 4.7 | 4.8 | Total | 31.4 | 32.6 | 33.3 | 34.0 | IL-KOSOVO | Għajnuna għat-Tranżizzjoni u Ħolqien ta’ Istituzzjonijiet | 60.7 | 62.0 | 63.3 | 64.5 | Kooperazzjoni minn naħa għal oħra tal-fruntieri | 2.6 | 2.7 | 2.8 | 2.8 | Total | 63.3 | 64.7 | 66.1 | 67.3 | BOŻNJA U ĦERŻEGOVINA | Għajnuna għat-Tranżizzjoni u Ħolqien ta’ Istituzzjonijiet | 58.1 | 69.9 | 83.9 | 100.7 | Kooperazzjoni minn naħa għal oħra tal-fruntieri | 4.0 | 4.9 | 5.2 | 5.3 | Total | 62.1 | 74.8 | 89.1 | 106.0 | L-ALBANIJA | Għajnuna għat-Tranżizzjoni u Ħolqien ta’ Istituzzjonijiet | 54.3 | 61.1 | 70.9 | 82.7 | Kooperazzjoni minn naħa għal oħra tal-fruntieri | 6.7 | 9.6 | 10.3 | 10.5 | Total | 61.0 | 70.7 | 81.2 | 93.2 | Programmi Totali tal-Pajjiżi | 1098.7 | 1188.6 | 1263.9 | 1399.4 | Programmi Reġjonali u Orizzontali | 100.7 | 140.7 | 160.0 | 157.7 | SPEJJEŻ AMMINISTRATTIVI | 55.8 | 54.0 | 56.5 | 64.6 | AMMONT KOMPLESSIV | 1255.2 | 1383.3 | 1480.4 | 1621.7 | Iċ-ċifri huma f’miljuni ta’ euros, prezzijiet attwali [1] kif imfisser bir-Riżoluzzjoni 1244 tal-Kunsill tas-Sigurtà tan-Nazzjonijiet Uniti ta’ l-10 ta’ Ġunju 1999 u li jirrevoka Deċiżjoni 2004/520/KE (2006/56/KE)